Document ID: 32007R0301

NÕUKOGU MÄÄRUS (EÜ) nr 301/2007,
19. märts 2007,
millega muudetakse määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisa
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut,
ning arvestades järgmist:
(1)
Määruse (EMÜ) nr 2658/87 (1) I lisaga kehtestatud kombineeritud nomenklatuuri monitoride CN-koodid on 8528 51 00, 8528 59 10 ja 8528 59 90.
(2)
Nõukogu 16. märtsi 2005. aasta määrusega (EÜ) nr 493/2005, millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa, (2) peatati piiratud ajavahemikuks täielikult ühepoolsed ühise tollitariifistiku tollimaksud vedelkristalltehnoloogial põhinevatele monitoridele, mille ekraan on 48,5 cm või väiksema diagonaaliga ja kuvasuhe 4:3 või 5:4 ning mis klassifitseeritakse CN-koodi 8528 21 90 alla.
(3)
Peatamismeede muutus kehtetuks 31. detsembril 2006.
(4)
Tarbijate hüveks, tootmise ratsionaalseks arenguks ja tarbimise suurendamiseks ühenduses ning liikmesriikide ja kolmandate riikide vahelise kaubavahetuse edendamiseks on ühenduse huvides CN-koodi 8528 59 90 alla kuuluvate teatavat tüüpi monitoride praeguse ühepoolse tollimaksude peatamise pikendamine veel kahe aasta võrra alates 1. jaanuarist 2007.
(5)
Tollikoostöö Nõukogu 26. juuni 2004. aasta soovituse kohaselt heakskiidetud rahvusvahelise kaupade kirjelduse ja kodeerimise harmoneeritud süsteemi konventsioonile lisana esitatud nomenklatuuri muudatuste ning kombineeritud nomenklatuuri 2007. aasta harmoneeritud süsteemiga kohandamise tulemusel klassifitseeritakse praegu CN-koodi 8528 21 90 alla kuuluvad tooted alates 1. jaanuarist 2007 CN-koodi 8528 59 90 alla.
(6)
Määrust (EMÜ) nr 2658/87 tuleks seetõttu vastavalt muuta.
(7)
Kuna käesoleva määrusega kehtestatud tollimaksude peatamine on määrusega (EÜ) nr 493/2005 kehtestatud ja 31. detsembril 2006 kehtetuks muutunud peatamise pikendamine ning ühenduse huvides on mitte katkestada kõnealuse peatamisega hõlmatud monitoride tariifimenetlust, peaks käesolev määrus jõustuma viivitamata ja seda tuleks kohaldada 1. jaanuarist 2007,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2658/87 I lisa teise osa (tollimaksude loend) XVI jaotise grupi 85 kolmanda veeru tekst CN-koodi 8528 59 90 kohta asendatakse järgmisega:
“14 (3)
Artikkel 2
Käesolev määrus jõustub selle Euroopa Liidu Teatajas avaldamise päeval.
Määrust kohaldatakse alates 1. jaanuarist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. märts 2007

Labels: 12
3